EduMat

Humor u nastavi Povijesti
2024-12-09 18:00 - 19:30 (Europe/Zagreb) | Zoom
Humor je moćan alat koji može obogatiti nastavu povijesti, olakšati učenje te stvoriti poticajno i opušteno okruženje u učionici. Ova edukacija namijenjena je učiteljima povijesti koji žele saznati kako humor koristiti na kreativan i pedagoški opravdan način.
Što vas očekuje?

Razumijevanje uloge humora u obrazovanju: Kako humor utječe na proces učenja i pamćenja?
Vrste humora: Primjeri povijesnih anegdota, karikatura i zabavnih sadržaja primjenjivih u nastavi.
Praktični savjeti: Kako prilagoditi humor različitim uzrastima učenika i temama povijesti.
Izazovi i etička pitanja: Granice humora u obrazovnom kontekstu.

🎭 Edukacija će uključivati interaktivne elemente poput diskusija i razmjene ideja među sudionicima, uz mnoštvo praktičnih primjera i resursa koje ćete moći odmah primijeniti u svojoj nastavi. Učiteljima izdajemo potvrdu o usavršavanju.
Prijavite se i otkrijte kako povijest može biti ne samo poučna već i zabavna!

🤡 Edukaciju vodi Miljenko Hajdarović, učitelj s bogatim iskustvom u nastavi povijesti i edukaciji učitelja. Od 2005. godine aktivno radi na unapređenju povijesne edukacije, istražujući i primjenjujući inovativne metode učenja. Kroz svoju karijeru održao je brojne edukacije i predavanja, često povezujući povijest s medijskom pismenošću, umjetnom inteligencijom te interdisciplinarnim pristupom. Miljenko vjeruje u važnost kreativnosti u nastavi i koristi humor kao alat za poticanje interesa i razumijevanja kod učenika.
🚫 Edukacija se NE snima i neće biti moguće naknadno gledanje.
Više nije dostupno

Udžbenik povijesti u Hrvatskoj – od kreacije do zabrane
2024-12-16 18:00 - 19:00
Kako nastaje povijesni udžbenik? Koliko su slobodni autori da pišu ono što misle? Jeste li se ikad pitali zašto neki udžbenici ‘nestaju’ iz naših škola? Pisanje i odobravanje udžbenika nije samo akademski rad – to je složeni proces gdje politika, znanost i obrazovne potrebe često dolaze u konflikt. Ova tema rijetko dolazi pod reflektore, iako utječe na svakog učenika i učitelja.
Udžbenik je jedino obavezno nastavno sredstvo u hrvatskim osnovnim i srednjim školama. Država odobrava udžbenike i propisuje što moraju sadržavati i kakvi moraju biti. Nakon uvođenja predmetnih kurikuluma novi udžbenici su ušli u osnovne škole i gimnazije u razdoblju od 2018. do 2021.
Cijeli proces nastanka udžbenika od njihovog pisanja do odobravanja i korištenja u školama nije dovoljno transparentan niti se itko potrudio objasniti proces javnosti. Zbog toga u javnosti postoje brojne nedoumice i krive interpretacije. Udžbenici povijesti su opterećeni interesom dnevne politike i zbog toga su već desetljećima bojišnica između autoritarnosti, uskog gledanja kroz nacionalnu perspektivu i pokušaja razvoja kritičkog mišljenja. Predavanje se organizira povodom obljetnice zabrane udžbenika Zašto je povijest važna? 4.

Miljenko Hajdarović, bivši urednik i autor desetak udžbenika, priručnika i radnih bilježnica će govoriti o:

prilagodbi zahtjeva kurikuluma Povijesti mogućnostima učenika,
okvirima dopuštenog, cenzuri i autocenzuri, te kontroverznim i osjetljivim temama,
odabiru i radu s autorskim timom,
autorskim pravima i dostupnim materijalima,
rokovima,
procesu odobravanja,
uvođenju udžbenika u škole,
reakcijama javnosti,
te o zabrani udžbenika Zašto je povijest važna? 4.

⬇ ⬇ ⬇ ⬇ ⬇
🕕 Termin: 16. prosinca 2024. s početkom u 18.00 sati
💰 Ulaznicu po cijeni od 10€ kupujete klikom na ovu poveznicu. Ne primjenjuje se popust za Crni petak.
📌 Broj ulaznica je ograničen.
‼ Sigurnost kartičnog plaćanja osigurava Stripe, a račun će po uplati automatski stići na adresu e-pošte koju unosite pri kupnji.
⚠ PODATKE O PRISTUPU PREDAVANJU ćemo poslati na adresu e-pošte koju ste unijeli.
⛔ Predavanje se neće snimati niti će biti naknadno dostupno.

Pridružite se i otkrijte kako se povijesni udžbenici u Hrvatskoj oblikuju, i zašto su toliko često predmet kontroverzi. Vaše razumijevanje ovog procesa moglo bi promijeniti vaše viđenje povijesti i obrazovanja.

Mem u nastavi Povijesti
2024-12-17 18:00 - 19:30
Jeste li se ikad zapitali kako učiniti povijest zabavnijom i relevantnijom za današnje učenike? Digitalno doba zahtijeva inovativne pristupe u nastavi, a memovi nude savršenu kombinaciju humora, kreativnosti i edukacije!

Na ovoj edukaciji istražit ćemo:✅ Što su meme i kako ih integrirati u nastavu povijesti✅ Konkretnu primjenu memova za poticanje kritičkog mišljenja✅ Primjere uspješnih aktivnosti s memova u učionici✅ Besplatne alate i platforme za izradu povijesnih memova✅ Kako memovi mogu potaknuti učenike na aktivno učenje i dublje razumijevanje povijesnih događaja

💡 Edukacija je prilagođena učiteljima povijesti koji žele modernizirati svoj pristup i približiti povijest generacijama Z i Alfa.

O predavaču

Edukaciju vodi Miljenko Hajdarović, edukator s dugogodišnjim iskustvom u poučavanju povijesti i edukaciji učitelja. Kao predavač s gotovo 20 godina iskustva, aktivno istražuje nove metode poučavanja koje spajaju povijest s digitalnim alatima, medijskom pismenošću i umjetnom inteligencijom. Autor je brojnih edukacija za učitelje, blogova i predavanja koji potiču inovacije u nastavi. Svojim predavanjima inspirirao je stotine učitelja kako bi svoje učionice učinili interaktivnijima i zanimljivijima.

🎟️ Cijena: 15.00 €📑 Uključeno u cijenu: Brošura s praktičnim primjerima, popis korisnih resursa, video snimka edukacije i certifikat o usavršavanju.

📋 Prijave su otvorene!👉 Prijavite se već danas putem poveznice.

Više nije dostupno

Za dodatne informacije slobodno nam se obratite.

Pridružite se i obogatite svoju nastavu inovativnim idejama koje će oduševiti vaše učenike!

Holokaust - Glasovi preživjelih i dokumenti užasa
2025-01-27 18:00 - 19:30
Prikaz razvoja nacističke rasne ideologije, antisemitizma i industrijalizacije smrti u koncentracijskim logorima. Fokus će biti na osobnim svjedočanstvima preživjelih, dokumentima, fotografijama i autentičnim snimcima iz tadašnjih filmskih novosti. Posebnu pažnju posvetiti ćemo logoru Auschwitz obzirom da se edukacija odvija upravo na 80. godišnjicu oslobođenja tog najvećeg logora smrti.

Termin: 27.1.2025. u 18.00

Više nije dostupno

Predavanje je dio serijala “Duge sjene Drugog svjetskog rata” koji se tijekom školske godine 2024./2025. održava povodom 80. godišnjice završetka rata.

Sadržaj serijala:

Kako je Hitler zagospodario Njemačkom: Političke igre i moć govora

Alternativne povijesti: Što bi se dogodilo da je rat izbjegnut?

Holokaust: Glasovi preživjelih i dokumenti užasa

Munjeviti rat i osvajanja u Europi

Rat na Pacifiku

Priče o hrabrosti i izdaji u okupiranoj Europi

Oslobođenje u slikama: Od Normandije do Berlina

Kultura sjećanja od Nürnberških procesa do spomenika

U cijenu je uključeno:

webinar uživo,

online provjera znanja,

tematska brošura (PDF),

potvrda o usavršavanju.

Video materijali koji se prikazuju tijekom webinara biti će dostupni u pojedinačnoj prodaji.

DODATNA PONUDA: Kupci paketa cijelog serijala dobivaju pristup online tečaju “Duge sjene drugog svjetskog rata” koji sadrži sve tekstove, video snimke webinara, te pristup video materijalima koji se prikazuju tijekom webinara. Kupci paketa također ostvaruju pravo na popust od 15 % za kupnju video materijala koji se prikazuju tijekom webinara (originalne filmske novosti uz hrvatsku naraciju).

Munjeviti rat i osvajanja u Europi
2025-02-11 18:00 - 19:30
Predavanje će obuhvatiti razloge iza uspjeha Blitzkriega, njemačke taktike mobilnog rata i ključne bitke poput napada na Poljsku, Norvešku i Francusku. Posebna pažnja posvetit će se tehnologiji, strategijama i iznenađenju koje su Blitzkrieg učinili tako učinkovitom taktikom. No, osim uspjeha analizirati ćemo je li stvarno munjeviti rat bio toliko uspješan ili se više radi o propagandi onog vremena. Tijekom predavanja iskoristit ćemo i usporediti filmske žurnale iz Njemačke, SAD-a i drugih zemalja.
Detalji su na ovoj poveznici.

Rat na Pacifiku
2025-03-13 18:00 - 19:30
Pogled na tijek rata na Pacifiku, od napada na Pearl Harbor do bitke za Midway i dugog sukoba između Japana i SAD-a. Naglasak će biti na iskustvima vojnika i civila, uključujući život u okupiranim područjima i vojničku svakodnevicu. Moramo spomenuti silovanje Nankinga, Kempeitai, Jedinicu 371, žene za utjehu, kamikaze i Japance koji su bili u ratu još desetljećima nakon završetka. Sastavni dio predavanja će biti izvodi iz dnevnika i pisama vojnika i civila, kao i autentični filmski zapisi iz američkih i japanskih izvora.
Detalji su na ovoj poveznici.

NDH - najveća mrlja hrvatske povijesti
2025-04-10 18:00 - 19:30
U sklopu kontinuirane edukacije učitelja i šire javnosti, pripremamo online edukaciju pod naslovom “NDH – najveća mrlja hrvatske povijesti”. Edukacija je namijenjena učiteljima povijesti, nastavnicima građanskog odgoja, ali i svima zainteresiranima za dublje razumijevanje najkontroverznijeg razdoblja hrvatske povijesti. Cilj je pružiti stručan i kritičan uvid u ulogu Nezavisne Države Hrvatske tijekom Drugog svjetskog rata, uključujući njen politički okvir, ideologiju, suradnju s nacističkom Njemačkom, te sustavno provođenje zločina nad Srbima, Židovima, Romima i političkim neistomišljenicima.

Ključni sadržaji edukacije:

📍 Povijesni kontekst nastanka NDH: međunarodni i unutarnji uvjeti.

📍 Ideologija i propaganda u NDH: od Pavelićeva režima do sustavnog iskrivljavanja povijesnih činjenica.

📍 Zločini NDH: uloga u Holokaustu i tri genocida.

📍 Kako poučavati o NDH: pristupi, etičke dileme i rad s osjetljivim temama u nastavi.

Metode rada:

Edukacija će se održati putem Zoom platforme, a sastojat će se od predavanja i analize povijesnih izvora. Kroz praktične primjere pokazat ćemo kako o ovoj temi poučavati na način koji potiče kritičko razmišljanje i empatiju kod učenika.

Zašto je ova edukacija važna?

NDH je razdoblje koje često izaziva snažne emocionalne reakcije i podjele u društvu, a upravo je zbog toga ključno razgovarati o njemu objektivno, koristeći povijesne činjenice i znanstveni pristup. Ova edukacija pružit će sudionicima alate i znanja potrebna za suočavanje s izazovima u poučavanju o NDH te promicanje povijesne istine i tolerancije.

Informacije o prijavi:

⏰ Edukacija će se održati 10. travnja 2025. godine.

💰 Kotizacija iznosi 15 €, a uključuje pristup edukaciji i radnim materijalima. Nakon kupnje ulaznice primate upute za pristup edukaciji.

Više nije dostupno

Pridružite se i sudjelujte u razgovoru o važnim temama koje oblikuju naše razumijevanje povijesti i društva.

Priče o hrabrosti i izdaji u okupiranoj Europi
2025-04-11 18:00 - 19:30
Prikaz djelovanja pokreta otpora u Francuskoj, Poljskoj, Jugoslaviji i Norveškoj, ali i priča o kolaboracionizmu u Jugoslaviji, Višijevskoj Francuskoj i drugim zemljama. Kako su se pojedinci odlučivali za otpor ili suradnju s okupatorom? Sastavni dio predavanja će biti korištenje izvještaja o partizanskom otporu, izvještaja iz filmskih novosti, te zapisnika sa suđenja kolaboracionistima nakon rata.
Detalji su na ovoj poveznici.

E pluribus unum - 250 godina početka Američke revolucije
2025-04-23 18:00 - 19:30
Približava nam se 250. obljetnica početka Američke revolucije, jednog od ključnih događaja u svjetskoj povijesti koji je oblikovao moderne koncepte demokracije, slobode i ljudskih prava. Povodom ovog povijesnog jubileja, organiziramo online edukaciju kako bismo zajedno istražili povijesne, političke i društvene aspekte koji su doveli do stvaranja Sjedinjenih Američkih Država.

Što će edukacija obuhvatiti?

🇺🇸 Uzroci Američke revolucije

Političke i ekonomske tenzije između kolonija i Velike Britanije.

Ključne uloge Poreza na čaj i Bostonskog masakra.

🇺🇸 Tijek revolucije

Glavne bitke i preokreti, uključujući Saratogu i Yorktown.

Suradnja s Francuskom i drugim europskim silama.

🇺🇸 Rezultati i nasljeđe

Potpisivanje Deklaracije o neovisnosti.

Utjecaj na razvoj demokracije i ljudskih prava u svijetu.

🇺🇸 Mit o “E pluribus unum”

Geslo “Jedan od mnogih” i njegovo značenje u suvremenom kontekstu.

Zašto sudjelovati?Ova edukacija je prilika za:

🇺🇸 Produbljivanje razumijevanja jednog od najvažnijih događaja svjetske povijesti.

🇺🇸 Praktične savjete kako temu Američke revolucije približiti učenicima kroz interaktivne metode poučavanja.

🇺🇸 Diskusiju o utjecaju revolucije na današnje globalne političke i društvene procese.

Detalji:

📆 Datum i vrijeme: 23. travnja 2025.

🎤 Platforma: Zoom

⏳ Trajanje: 90 minuta

💲 Kotizacija: 15 €

Više nije dostupno

Pridružite se ovoj jedinstvenoj prilici i budite dio edukacije koja spaja povijest, pedagogiju i suvremeni kontekst u jedno inspirativno iskustvo.

Pad ili oslobođenje Saigona - 50 godina kasnije
2025-05-05 18:00 - 19:30
Ove godine obilježava se 50. obljetnica završetka Vijetnamskog rata i pada (ili oslobođenja) Saigona. Kako bismo bolje razumjeli ovaj ključni trenutak povijesti, organiziramo online edukaciju pod naslovom “Pad ili oslobođenje Saigona – 50 godina kasnije”, koja je namijenjena učiteljima povijesti, studentima, ali i svim zainteresiranim za dublje istraživanje ovog složenog konflikta.

Što možete očekivati od edukacije?

🇻🇳 Pregled uzroka, tijeka i posljedica rataPolaznici će dobiti detaljan uvid u povijesne uzroke koji su doveli do Vijetnamskog rata, analizirati ključne bitke, diplomatske poteze i utjecaj rata na globalnu političku scenu. Poseban naglasak bit će stavljen na kratkoročne i dugoročne posljedice rata, kako za Vijetnam, tako i za međunarodnu zajednicu. Nećemo zaboraviti ni rasizam, drogu i rock’n’roll.

Nguyễn Ngọc Loan zarobljenog Nguyễna Văn Léma

🇺🇸 Reakcije svjetskih silaEdukacija će istražiti kako su svjetske sile, posebno zemlje istočnog i zapadnog bloka, reagirale na ovaj sukob. Kakvu su ulogu igrale hladnoratovske podjele, i kako su one oblikovale percepciju rata?

🇻🇳 Medijska perspektiva: izvještaji s obje strane željezne zavjeseKroz analizu medijskih izvještaja, polaznici će imati priliku vidjeti kako je propaganda oblikovala percepciju rata u različitim dijelovima svijeta. Bit će riječi o tome kako su mediji na Istoku i Zapadu izvještavali o ključnim događajima, uključujući zločine i zloporabe.

Phan Thi Kim Phuc je sa sebe strgala zapaljenu odjeću nakon napada napalmom

🇺🇸 Antiratni pokret i njegov utjecajKako je antiratni pokret u SAD-u i diljem svijeta utjecao na tijek rata? Analizirat ćemo ulogu građanskog aktivizma, glazbe, umjetnosti i medija u oblikovanju javnog mnijenja.

Metodologija i materijali

Predavanje će koristiti bogat vizualni materijal, uključujući:

📌 povijesne fotografije i filmske zapise s obje strane “željezne zavjese”,

📌 novinske izvještaje,

📌 izvode iz propagandnih materijala i

📌 analize zločina obje strane.

Poseban fokus bit će na kritičkom preispitivanju narativa i suočavanju s naslijeđem propagande. Cilj je potaknuti sudionike na analitičko promišljanje i razumijevanje kompleksnosti ovog povijesnog sukoba.

Get to the Chopper!

Detalji edukacije

📅 Datum i vrijeme: 5. svibnja 2025.

📢 Platforma: Zoom

⏳ Trajanje: 90 minuta

⚠ Napomene: Edukacija se ne snima. Izdajemo potvrde o usavršavanju.

🔖 Cijena: 15 €

Više nije dostupno

Zašto sudjelovati?

Ova edukacija nudi jedinstvenu priliku za sve one koji žele obogatiti svoje znanje o Vijetnamskom ratu kroz interdisciplinarni pristup i dublje razumjeti njegovo naslijeđe u suvremenom svijetu.

Pridružite nam se i istražite povijest s novim perspektivama!

Oslobođenje u slikama: Od Normandije do Berlina
2025-05-09 18:00 - 19:30
Povodom 80. godišnjice oslobođenja Europe tematiziramo žrtve osloboditelja, ali i žrtvovanje njemačke vojske i civila. Prikaz oslobođenja Europe s fokusom na invaziju na Normandiju, oslobođenje Pariza, prodor Crvene armije u Berlin i završne operacije rata. Videozapisi iz filmskih novosti koje su pratili napredovanje savezničkih trupa, te citati iz dnevnika vojnika i civila omogućuje nam praćenje operacija do konačnog oslobođenja Europe.
Detalji su na ovoj poveznici.

Kultura sjećanja od Nürnberških procesa do spomenika
2025-06-05 18:00 - 19:30
Možemo li nakon rata naći utjehu i pravdu u osveti ili suđenjima? Razmatramo sudske procese protiv ratnih zločinaca, rekonstrukciju Europe, početak Hladnog rata i kako se različite zemlje sjećaju Drugog svjetskog rata kroz spomenike i muzeje. Uključit će se analiza sjećanja u Njemačkoj, Rusiji, SAD-u i bivšim jugoslavenskim republikama. Sastavni dio predavanja biti će završni filmski žurnali njemačke propagande i izvještavanje Saveznika.
Detalji su na ovoj poveznici.
